خوش اول زامان کی، یار منه همزبان ایدی،
بزمیم جمال یارایله رشک جنان ایدی،
سلطان ایدیم کی، هر یانا حکموم روان ایدی،
دولت غلام ایدی منه، بختیم جوان ایدی،
جان حزینه همدم و آرام جان ایدی؛
دملر او دملر ایدی، زامان اول زامان ایدی.
خورشید گون شرابله دولموشدو جامیمیز،
اول ماه ایله کئچیردی بیزیم صبح وشامیمیز،
دور فلکده حاصل اولوردو مرامیمیز،
خاک دریندن اؤزگه یوخ ایدی مقامیمیز،
بولبول لره او ساحت قدس آشیان ایدی،
دملر او دملر ایدی، زامان اول زامان ایدی
.
هجرین اگرچی گؤرموش ایدیم مبتلا لرین،
دیلدن دdله ائشیتمیش ایدیم ماجرا لرین،
بونجا تصور ائیله مز ایدیم بلا لرین.
جان چکمیش ایدی محنت هجران جفا لرین،
خلوت سرای وصلده دل کامران ایدی؛
دملر او دملر ایدی، زامان اول زامان ایدی.
کؤنلوم او ماه دن آچیلیردی کرم گؤروب،
مهرین زیاده، جور و جفاسینی کم گؤروب.
اول گول منه آچیلدیغینی دم به دم گؤروب،
بزم وصالده اؤزونو محترم گؤروب،
رشک ایله غنچه تک دل بدخواه قان ایدی؛
دملر او دملر ایدی، زامان اول زامان ایدی
.
اول گول منیمله همدم ایدی هر باهاردا،
گه دامن چمنده، گهی لاله زاردا،
بولبول تکی ایشیم یوخ ایدی آه و زاردا،
سیّد کی، مسکن ائتمیش ایدی کوی یاردا،
اعزاز ایله بیر آدم جنت مکان ایدی؛
دملر او دملر ایدی، زامان اول زامان ایدی.
pes_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab unk pes_Arab pes_Arab azb_Arab azb_Arab azb_Arab azb_Arab